CELEX: C2007/042/34
Language: ro
Date: 2007-02-24 00:00:00
Title: Cauza C-531/06: Acțiune introdusă la data de 22 decembrie 2006 — Comisia/Italia

24.2.2007   
            
            
               RO
            
            
               Jurnalul Oficial al Uniunii Europene
            
            
               C 42/19
            
         Acțiune introdusă la data de 22 decembrie 2006 — Comisia/Italia
   (Cauza C-531/06)
   (2007/C 42/34)
   Limba de procedură: italiana
   Părțile
   
      Reclamantă: Comisia Comunităților Europene (reprezentanți: E. Traversa, agente, G. Giacomini și E. Boglione, avvocati)
   
      Pârâtă: Republica Italiană
   Concluziile reclamantei
   
               —
            
            
               să constate că:
               
                           a)
                        
                        
                           menținând în vigoare legislația care permite numai persoanelor fizice care posedă o diplomă de farmacist și numai societăților alcătuite în mod exclusiv din asociați farmaciști să dețină farmacii private; și
                        
                     
                           b)
                        
                        
                           menținând în vigoare dispoziții legale care prevăd imposibilitatea pentru societățile care exercită activitatea de distribuție de produse farmaceutice de a dobândi participații în societățile de gestionare a farmaciilor comunale,
                        
                     Republica Italiană a încălcat obligațiile care îi revin în baza articolelor 43 CE și 56 CE;
            
         
               —
            
            
               să oblige Republica Italiană la plata cheltuielilor de judecată.
            
         Motivele și principalele argumente
   Interzicerea dobândirii de participații în farmaciile private, de către persoane fizice care nu sunt farmaciști sau de către societăți care nu sunt formate în mod exclusiv din farmaciști, nu numai că împiedică, ci face absolut imposibilă pentru aceste categorii de persoane exercitarea a două libertăți fundamentale garantate de tratat, și anume libera circulație a capitalurilor și libertatea de stabilire.
   Interzicerea participării în societățile de gestionare a farmaciilor comunale și private pentru societățile care operează în distribuția farmaceutică poate fi dedusă din câteva prevederi ale legislației italiene încă în vigoare, iar probabilitatea ca aceasta să fie aplicată de către instanțele italiene este foarte mare. Această interzicere constituie un obstacol atât în calea liberei circulații a capitalurilor, cât și în ceea ce privește exercitarea dreptului de stabilire.